
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1475 


4 Δεκεμβρίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός αποζημίωσης μελών ομάδων εργασίας για 
την κατάρτιση σχεδίου Κανονισμού Διαχείρισης της 


Επιτροπής Ανταγωνισμού. 1 

Συγκρότηση και καθορισμός αποζημίωσης της ομάδας 
εργασίας για τη σύνταξη κανονιστικών κειμένων του 
Ν. 2817/2000 που αφορούν την Ειδική Αγωγή. 2 


Συγκρότηση και καθορισμός αποζημίωσης της ομάδας 
εργασίας για την παρακολούθηση υλοποίηση του Ν. 
2817/2000 για θέματα που αφορούν την Ειδική Αγωγή 3 
Συμπλήρωση της αριθμ. 2/43814/0022 κοινής απόφασης 
Υπουργών Οικονομικών και Εθνικής Παιδείας και Θρη¬ 
σκευμάτων (ΦΕΚ 762 Τ.Β72000). 4 

Καθορισμός αμοιβής των εκπροσώπων των εργαζομένων 
και των Εκπροσώπων του Τεχνικού Επιμελητηρίου Ελ¬ 
λάδας που συμμετέχουν στις μικτές Επιτροπές Ελέγ¬ 
χου σε οικοδομές και εργοταξιακά έργα και σε Επι¬ 
τροπές Ελέγχου στη ναυπηγοεπισκευαστική ζώνη 
Πειραιά-Δραπετσώνας - Κερατσινίου - Περάματος - 

Σαλαμίνας. 5 

Παροχή της Εγγύησης του Ελληνικού Δημοσίου προς την 
Κοινοπραξία Εμπορική Τράπεζα (Διαχειρίστρια)-Τα- 
χυδρομικό Ταμιευτήριο, για τη χορήγηση δανείου πο¬ 
σού 10.895.000.000 δρχ. στηνΚτηματική Εταιρεία του 


Δημοσίου (ΚΕΔ). 6 

Έγκριση υπερωριακής εργασίας υπαλλήλων με σχέση 
εργασίας ιδιωτικού δικαίου αορίστου χρόνου του Εμ¬ 
μίσθου Υποθηκοφυλακείου Αθηνών. 7 

Έγκριση υπερωριακής εργασίας υπαλλήλων με σχέση 
εργασίας Ιδιωτικού δικαίου αορίστου χρόνου του Εμ¬ 
μίσθου Υποθηκοφυλακείου Θεσσαλονίκης. 8 

Καθιέρωση υπερωριακής εργασίας της Υπηρεσίας Δια¬ 
χείρισης Εντύπων και Αξιών του Δημοσίου (ΥΔΕΑΔ).. 9 

Καθορισμός ύψους επιχορήγησης «του Ινστιτούτου Παι¬ 
δείας Ομογενών και Διαπολιτισμικής Εκπαίδευσης» 

οικονομικού έτους 2000 . 10 

Συγκρότηση νομοπαρασκευαστικής Επιτροπής στο 
Υπουργείο Μεταφορών και Επικοινωνιών. 11 


Μεταβίβαση εξουσίας υπογραφής εγγράφων στον Αντι- 
πρύτανη Οικονομικού Προγραμματισμού, στον Προϊ¬ 
στάμενο Γραμματείας, στον Προϊστάμενο Δ/νσης Οι¬ 
κονομικού, στον Προϊστάμενο Τμήματος Λογιστηρίου 
και στον Αντιπρύτανη Ακαδημαϊκών Υποθέσεων και 
Προσωπικού. 12 


ΑΠΟΦΑΣΕΙ Σ 

Αριθ. 2/80101/0022 (1) 

Καθορισμός αποζημίωσης μελών ομάδων εργασίας για την 
κατάρτιση σχεδίου Κανονισμού Διαχείρισης της Επιτρο¬ 
πής Ανταγωνισμού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

Α)τωνάρθρωντου Κεφαλαίου Β'του Ν. 2768/99 (ΦΕΚ273/Α'), 

Β) του άρθρου 19του Ν. 2470/97 (ΦΕΚ40/Α'), 

Γ) του άρθρου 40 του Ν. 849/78 (ΦΕΚ 232/Α"), όπως συ¬ 
μπληρώθηκε με το άρθρο 8 του Ν. 2129/93 (ΦΕΚ57/Α'). 

2. Την με αριθ. 1830/19.9.2000 (ΦΕΚ 1200/Β/29.9.2000) 
απόφαση του Υπουργού Ανάπτυξης «Σύσταση-συγκρότηση 
και ορισμός μελών ομάδας εργασίας για την κατάρτιση σχε¬ 
δίου Κανονισμού Οικονομικής Διαχείρισης της Επιτροπής 
Ανταγωνισμού». 

3. Την αριθμ. 1039386/441/Α0006/21.4.00 κοινή απόφαση πε¬ 
ρί ανάθεσης αρμοδιοτήτων στους Υφυπουργούς Οικονομικών. 

4. Το γεγονός ότι από τις διατάξεις της απόφασης αυτής, 
προκαλείται δαπάνη για την αποζημίωση του Προέδρου, των 
μελών και της γραμματέως της Ομάδας Εργασίας τεσσάρων 
εκατομμυρίων πενήντα (4.050.000) δραχμών, η οποία θα βα¬ 
ρύνει τον προϋπολογισμό εξόδων έτους 2000 της Επιτροπής 
Ανταγωνισμού (Κ.Α.Ε. 0515), αποφασίζουμε: 

Καθορίζουμε τη μηνιαία αποζημίωση του Προέδρου, των 
μελών και της γραμματέως της Ομάδας Εργασίας για την κα¬ 
τάρτιση σχεδίου Κανονισμού Οικονομικής Διαχείρισης της 
Επιτροπής Ανταγωνισμού, που συστάθηκε και συγκροτήθη¬ 
κε σύμφωνα με την με αριθ. 1830/19.9.2000 (Φ.Ε.Κ.1200/ 
29.10.2000) απόφαση Υπουργού Ανάπτυξης, ως εξής: 

Α) Για τον Πρόεδρο 180.000 δρχ. 

Β) Για κάθε μέλος 150.000 δρχ. 

Γ) Για τη γραμματέα 120.000 δρχ. 

Η απόφαση αυτή, που ισχύει από την ημερομηνία ισχύος 
της απόφασης σύστασης - συγκρότησης και ορισμού μελών 
της παραπάνω ομάδας εργασίας, να δημοσιευθεί στην Εφη¬ 
μερίδα της Κυβερνήσεως. 

Αθήνα, 21 Νοεμβρίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΔΡΥΣ Ν. ΧΡΙΣΤΟΔΟΥΛΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/72694/0022 (2) 

Συγκρότηση και καθορισμός αποζημίωσης της ομάδας ερ¬ 
γασίας για τη σύνταξη κανονιστικών κειμένων του Ν. 
2817/2000 που αφορούν την Ειδική Αγωγή. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 55 του Ν. 1566/85 (ΦΕΚ 1671) 
«Δομή και λειτουργία της Α/θμιας και Β/θμιας Εκπ/σης». 

2. Τις διατάξεις του άρθρου 2 παραγρ. 25 του Ν. 2621/98 
(ΦΕΚ 136Α) «ρύθμιση θεμάτων οργάνωσης και λειτουργίας 
των Τεχνολογικών Εκπαιδευτικών Ιδρυμάτων και άλλες δια¬ 
τάξεις». 

3. Το άρθρο 19 του Ν. 2470/97 (ΦΕΚ 40 Α') Αναμόρφωση μι¬ 
σθολογίου προσωπικού της Δημόσιας Διοίκησης και άλλες 
συναφείς διατάξεις. 

4. Την ανάγκη κατάρτισης των κανονιστικών κειμένων που 
προβλέπονται από τις διατάξεις του Ν. 2817/00 και αφορούν 
την οργάνωση των ΣΜΕΑ & ΚΔΑΥ. 

5. Την αριθμ.1039386/441/Α006/21.4.00 (ΦΕΚ 571.2β/ 
21.4.00) κοινή απόφαση του Πρωθυπουργού και Υπουργού 
Οικονομικών στους Υφυπουργούς Οικονομικών. 

6. Τις διατάξεις του άρθρου 29Α του Ν. 1558/85 όπως αυτό 
προστέθηκε με το άρθρο 27 του Ν. 2081/92 και αντικαταστά- 
θηκε με το άρθρο 1 του Ν. 2469/97 και το γεγονός ότι από τις 
διατάξεις της απόφασης αυτής προκαλείται δαπάνη σε βά¬ 
ρος του Κρατικού Προϋπολογισμού του ΥΠ.Ε.Π.Θ. ύψους 
δρχ. 2.500.000 που θα καλυφθεί από την πίστωση του ΚΑΕ 
0515του Φ .19.210. 

Για τα επόμενα έτη 2001-2004 δεν προκαλείται δαπάνη, 
αποφασίζουμε: 

Συγκροτούμε ομάδα εργασίας που αποτελείται από τους: 

1) Ιωάννου Ιωάννη, Ειδικό Σύμβουλο του ΥΠ.Ε.Π.Θ. ως 
Πρόεδρο. 

2) Τσάπρα Ελένη, Γενική Δ/ντρια Σπουδών Α/θμιας και 
Β/θμιας Εκπ/σης ως μέλος. 

3) Λιοδάκη Δημήτριο, Προϊστ/νο Δ/νσης Ειδικής Αγωγής, 
ως μέλος. 

4) Σπετσιώτη Ιωάννη, Σχολ.Σύμβουλο 2ης περιφέρειας Ει¬ 
δικής Αγωγής, ως μέλος. 

5) Κώτση Κων/νο, Δ/ντή της Δ/νσης Σπουδών Α/θμιας 
Εκπ/σης της Κ.Υ. του ΥΠ.Ε.Π.Θ. ως μέλος. 

6) Ντόνα Χρήστο, Πρόίστ/νο Τμήματος Γ της Δ/νσης Ειδι¬ 
κής Αγωγής της Κ.Υ. του ΥΠ.Ε.Π.Θ. ως μέλος. 

7) Κιούση Ιωάννη, υπάλληλο κλάδου Π Ετου ΙΚΥ αποσπα¬ 
σμένο στην Κ.Υ. του ΥΠ.Ε.Π.Θ. ως μέλος. 

8) Κοκκινάκη Σπυρίδωνα, Διευθυντή της Δ/νσης Προστα¬ 
σίας ΑΜΕΑτου Υπουργείου Υγείας Πρόνοιας, ως μέλος. 

9) Γραμματέα της ομάδας εργασίας ορίζουμε την Μπέρ- 
σου Άννα. 

Β. Έργο της ομάδας εργασίας είναι η κατάρτιση των κανο¬ 
νιστικών κειμένων που προβλέπονται από τις διατάξεις του Ν. 
2817/00 και αφορούν την Ειδική Αγωγή και ειδικότερα για τα 
ακόλουθα θέματα: 

Α) Τον τρόπο παροχής υπηρεσιών του Ειδικού Εκπ/κού 
Προσωπικού των ΚΔΑΥ της Περιφέρειας, στα ΚΔΑΥ των Νο¬ 
μών & Νομαρχιών που ανήκουν στην Περιφέρεια (άρθρο 2 
παράγρ. 9). 

Β) ΤοντρόπολειτουργίαςτωνΚΔΑΥ (άρθρο 2 παραγρ. 12). 

Γ) Τις προϋποθέσεις καιτη διαδικασία εκλογής αιρετών με¬ 
λών του ΥΣΕΕΠ και κάθε λεπτομέρεια λειτουργίας αυτού 
(άρθρο 2 παραγρ. 16). 

Δ) Τον καθορισμό των περιπτώσεων στις οποίες δεν κρίνε- 


ται αναγκαία η πλήρωση θέσεων σε συγκεκριμένα ΚΔΑΥ στα 
οποία οι ανάγκες καλύπτονται από μέλη των ΚΕ.ΚΥ.ΚΑ.ΜΕ.Α. 
(άρθρο 2 παραγρ.21). 

Ε) Τον καθορισμό των καθηκόντων και υποχρεώσεων 
εκπ/κού προσωπικού, ειδικού εκπ/κού προσωπικού και ειδι¬ 
κού βοηθητικού προσωπικούτωνΣΜΕΑκαιτων ΚΔΑΥ (άρθρο 
3 παραγρ. 11). 

Στ) Τον καθορισμό των καθηκόντων και υποχρεώσεων οδη¬ 
γών αυτοκινήτων και συνοδών (άρθρο 3 παραγρ. 14). 

Ζ) Τα θέματα προκήρυξης πλήρωσης θέσεων ειδικού 
εκπ/κών και ειδικού εκπ/κού προσωπικού (άρθρο 4 και Β' παρ. 
4). 

Η) Τον καθορισμό των όρων των προϋποθέσεων, τη διαδι¬ 
κασία διαπίστωσης των παθήσεων, την καταλληλότητα των 
υποψηφίων για άσκηση των καθηκόντων τους, τα ποσοστά 
κάλυψηςτων κενών θέσεων κατά κατηγορία ειδικών αναγκών 
και τα σχολεία Ειδικής Αγωγής στα οποία μπορεί να τοποθε¬ 
τούνται οι διοριζόμενοι (άρθρ.4 κεφ.Γ παραγρ. 1). 

Θ) Τη διαδικασία, τις προθεσμίες, τα όργανα, τις προϋπο¬ 
θέσεις και τα κριτήρια μετάθεσης του ειδικού εκπ/κού προ¬ 
σωπικού (άρθρ. 4 κεφ. Δ'παραγρ. 2). 

Γ.1. Καθορίζουμε μηνιαία αποζημίωση 80.000 δρχ. για τον 
Πρόεδρο και 60.000 δρχ. για τα μέλη και τη Γραμματέα της 
ως άνω ομάδας εργασίας και με την προϋπόθεση ότι θα 
πραγματοποιούνται τουλάχιστον 4 συνεδριάσεις το μήνα σε 
περίπτωση πραγματοποίησης λιγότερων συνεδριάσεων η 
ανωτέρω αποζημίωση περιορίζεται αναλόγως. 

Ειδικότερα στους δημοσίους υπαλλήλους-μέλη της ομά¬ 
δας αυτής η παραπάνω αποζημίωση θα καταβάλλεται εφό¬ 
σον συμμετέχουν σε συνεδριάσεις που πραγματοποιούνται 
εκτός ωραρίου εργασίας. 

Οι εργασίες των ομάδων άρχισαν από 7 Ιουλίου 2000 και θα 
ολοκληρωθούν μέχρι 31 Δεκεμβρίου 2000. 

2. Η απόφαση αυτή ισχύει από 7 Ιουλίου 2000. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 21 Νοεμβρίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

Γ. ΔΡΥΣ ΠΕΤΡΟΣ ΕΥΘΥΜΙΟΥ 

-*- 

Αριθ. 2/80231/0022 (3) 

Συγκρότηση και καθορισμός αποζημίωσης της ομάδας ερ¬ 
γασίας για την παρακολούθηση υλοποίηση του Ν. 
2817/2000 για θέματα που αφορούν την Ειδική Αγωγή. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Τις διατάξεις: 

1. Τις διατάξεις του άρθρου 55παρ.4του Ν. 1566/85 (ΦΕΚ 
167 Α') «Δομή και λειτουργία της Α/θμιας και Β/θμιας 
Εκπ/σης». 

2. Τις διατάξεις του άρθρου 2 παραγρ. 25 του Ν. 2621/98 
(ΦΕΚ 136/Α) «Ρύθμιση θεμάτων οργάνωσης και λειτουργίας 
των Τεχνολογικών Εκπαιδευτικών Ιδρυμάτων και άλλες δια¬ 
τάξεις». 

3. Το άρθρο 19του Ν. 2470/97 (ΦΕΚ40 Α') Αναμόρφωση μι¬ 
σθολογίου προσωπικού της Δημόσιας Διοίκησης και άλλες 
συναφείς διατάξεις. 

4. Την ανάγκη μελέτης, σχεδιασμού και εφαρμογής του Ν. 
2817/00 για θέματα που αφορούν την Ειδική Αγωγή. 

5. Την αριθμ. 1039386/441/Α006/21.4.00 (ΦΕΚ.571,2β/ 
21.4.00) κοινή απόφαση του Πρωθυπουργού και Υπουργού 
Οικονομικών στους Υφυπουργούς Οικονομικών. 

6. Τις διατάξεις του άρθρου 29Α του Ν. 1558/85 όπως αυτό 
προστέθηκε με το άρθρο 27 του Ν. 2081/92 και αντικαταστά- 
θηκε με το άρθρο 1 του Ν. 2469/97 και το γεγονός ότι από τις 
διατάξεις της απόφασης αυτής προκαλείται δαπάνη σε βάρος 
του Κρατικού Προϋπολογισμού του ΥΠ.Ε.Π.Θ. α) έτους 2000 
ύψος δρχ. 3.000.000 που θα καλυφθεί από την πίστωση του 
ΚΑΕ 0515τουΦ.19.210καιβ) έτους 2001 ύψους δρχ.4.960.000 
που θα καλυφθεί από την πίστωση του ΚΑΕ 0515 του Φ. 19-210 
όπου υπάρχει σχετική πρόβλεψη, αποφασίζουμε: 

Συγκροτούμε ομάδα εργασίας από τους παρακάτω: 

1) Δράκο Γεώργιο, αναπληρωτή καθηγητή Παιδαγωγικού 
Τμήματος Πανεπιστημίου Αθηνών, Αντιπρόεδρο του Τμήμα¬ 
τος Ειδικής Αγωγής του Π.Ι. ως Πρόεδρο. 

2) Κουρμπέτη Βασίλειο, Σύμβουλο του Τμήματος Ειδικής 
Αγωγής του Π.Ι., ως μέλος. 

3) Ιωάννου Ιωάννη, Ειδικό Σύμβουλο του ΥΠ.Ε.Π.Θ. ως μέλος. 

4) Τσάπρα Ελένη, Γενική Δ/ντρια Σπουδών Α/θμιας και 
Β/θμιας Εκπ/σης ως μέλος. 

5) Γαλή Ιωάννη, Γενικό Δ/ντή Διοικητικής και Οικονομικής 
Υποστήριξης του ΥΠΕΠΘ, ως μέλος. 

6) Λιοδάκη Δημήτριο, Σχολικό Σύμβουλο, Προϊστ/νο 
Δ/νσης Ειδικής Αγωγής της Κ.Υ. του ΥΠΕΠΘ, ως μέλος. 

7) Στάθη Θεοχάρις, Προϊσταμένη Δ/νσης Διοικητικών και 
Οικονομικών Υποθέσεων του ΥΠΕΠΘ, ως μέλος. 

8) Καρύδη Καλλιόπη, Προϊσταμένη Δ/νσης Προγραμματισμού 
και Επιχειρησιακών Ερευνώντης Κ.Υ. του ΥΠΕΠΘ, ως μέλος. 

9) Λαρισαίο Γεώργιο, Προϊστάμενο Δ/νσης Κοινοτικού 
Πλαισίου Στήριξης, ως μέλος. 

10) Μεροπούλη Φρειδερίκη, Προϊσταμένη Δ/νσης 
Προσ/κού Εταίρων Κλάδων Δημόσιας Γενικής Εκπ/σης πλην 
Δημοτικής και Μέσης ως μέλος. 

Γραμματέα της ομάδας εργασίας ορίζουμε την Ανδρού- 
τσου Αθανασία. 

Β. Έργο της ομάδας εργασίας είναι η μελέτη, ο σχεδια- 
σμός και η παρακολούθηση υλοποίησης του Ν.2817/00 για 
θέματα που αφορούν την Ειδική Αγωγή και κυρίως στη λει¬ 
τουργία των Κέντρων Διάγνωσης και Υποστήριξης (ΚΔΑΥ). 

Η ομάδα εργασίας θα συνεδριάζει και εκτός ωραρίου ερ¬ 
γασίας όποτε αυτό κρίνεται αναγκαίο, έχει δε την υποχρέω¬ 
ση υποβολής σχετικών εκθέσεων και προτάσεων τουλάχι¬ 
στον ανά δίμηνο στην Πολιτική Ηγεσία του ΥΠΕΠΘ. 

Γ. 1. Καθορίζουμε μηνιαία αποζημίωση 80.000 δρχ. για τον 
Πρόεδρο και 60.000 δρχ. για τα μέλη και τη Γ ραμματέα της 
ως άνω ομάδας εργασίας και με την προϋπόθεση ότι θα 
πραγματοποιούνται τουλάχιστον 4 συνεδριάσεις το μήνα σε 
περίπτωση πραγματοποίησης λιγότερων συνεδριάσεων η 
ανωτέρω αποζημίωση περιορίζεται αναλόγως. 

Ειδικότερα στους δημοσίους υπαλλήλους-μέλη της ομά¬ 
δας αυτής η παραπάνω αποζημίωση θα καταβάλλεται εφό¬ 
σον συμμετέχουν σε συνεδριάσεις που πραγματοποιούνται 
εκτός ωραρίου εργασίας. 

Οι εργασίες της ομάδας άρχισαν από 7 Ιουλίου 2000 και θα 
ολοκληρωθούν μέχρι 31 Αυγούστου 2001. 

2. Η απόφαση αυτή ισχύει από 7 Ιουλίου 2000. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 21 Νοεμβρίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

Γ. ΔΡΥΣ ΠΕΤΡΟΣ ΕΥΘΥΜΙΟΥ 


Αριθ. 2/72937/0022 (4) 

Συμπλήρωση της αριθμ. 2/43814/0022 κοινής απόφασης 
Υπουργών Οικονομικών και Εθνικής Παιδείας και Θρη¬ 
σκευμάτων (ΦΕΚ762Τ.Β72000). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 1 του άρθρου 53 του Ν. 2721/1999 
(ΦΕΚ 112/Α'), σε συνδυασμό με τις διατάξεις του άρθρου 7 
του Ν. 2517/97 (ΦΕΚ 160 Τ.Α'), του άρθρου 10 του Ν. 
2009/1992 (ΦΕΚ 18 Τ.Α'), της παραγράφου 9 του άρθου 17 
του Ν. 1943/1991 (ΦΕΚ 50 Τ.Α') και άρθρου 5 του Ν. 
1351/1983 (ΦΕΚ 56 Τ.Α'). 

2. Τις διατάξειςτου Ν. 2525/97 (ΦΕΚ 188/Α'). 

3. Τις διατάξειςτου Π.Δ. 246/98 (ΦΕΚ 183/Α'). 

4. Τις διατάξειςτου Π.Δ. 94/99 (ΦΕΚ 101/Α'). 

5. Τις διατάξεις 153/2000 (ΦΕΚ 131 Τ.Α'). 

6. Τις διατάξεις του Π.Δ. 156/2000 (ΦΕΚ 138 Τ.Α'). 

7. Τις διατάξεις της αριθμ. Γ2/1804/2000 (ΦΕΚ 637 τ.Β') 
Υπουργικής Απόφασης. 

8. Τις διατάξεις του άρθρου 40 του Ν. 849/78 όπως τροπο¬ 
ποιήθηκε με το άρθρο 8του Ν. 2129/93. 

9. Τις διατάξεις της αριθμ. Φ.152/Β6/198/2000 (ΦΕΚ 472 
τ.Β') Υπουργική Απόφαση, 

10. Τις διατάξεις της αριθμ. Φ.252/Β6/1631/2000 (ΦΕΚ 
1152τ.Β') Υπουργική Απόφαση. 

11. Τις διατάξεις του Ν. 2470/1997 «Αναμόρφωση μισθολο¬ 
γίου προσωπικού της Δημόσιας Διοίκησης και άλλες διατά¬ 
ξεις» (ΦΕΚ 40-Α') όπως συμπληρώθηκε με τις διατάξεις του 
άρθρου 7του Ν. 2517/97 (ΦΕΚ 160/Α'). 

12. Την 1039386/441/4006/21.4.2000 απόφαση του Πρω¬ 
θυπουργού και του Υπουργού Οικονομικών «Ανάθεση αρμο¬ 
διοτήτων Υπουργού Οικονομικών στους Υφυπουργούς Οικο¬ 
νομικών» ΦΕΚ922/Β'. 

13. Τις διατάξειςτου άρθρου 1 του Ν. 2469/97 (ΦΕΚ 38/97 
Τ.Α') και του άρθρου 29 Ατού Ν. 1558/1985 (ΦΕΚ 137 Α') όπως 
προστέθηκε με το άρθρο 27 του Ν. 2081/92 καιτο γεγονός ότι 
από την απόφαση αυτή προκαλείται δαπάνη σε βάρος του 
κρατικού προϋπολογισμού ύψους 70.000.000 δρχ., για το 
τρέχον οικονομικό έτος και τα επόμενα οικονομικά έτη έως 
2005 και για κάθε χρόνο η δαπάνη ανέρχεται στο ποσό των 
92.120.000 δρχ. 

14. Η δαπάνη των 70.000.000 δρχ. του έτους 2000 αντιμε¬ 
τωπίζεται από τον ΚΑΕ 5184 του ειδικού φορέα 19-110 στον 
ΚΑΕ 0515του ειδικού φορέα 19-170, αποφασίζουμε: 

Τροποποιούμε και συμπληρώνουμε την αριθμ. 2/43814/ 
022/00 (ΦΕΚ 762 Τ.Β'/κοινή Υπουργική απόφαση ως ακολού¬ 
θως: 

1. Στο τέλος της πρώτης περιόδου της παραγράφου 11 του 
ΚΕΦΑΛΑΙΟΥ Α' της ανωτέρω απόφασης και μετά τη φράση 
«ΦΕΚ 138/Α'» προστίθεται η φράση «και της παραγράφου 8 
της αριθμ. Φ.252/Β6/1631/2000 (ΦΕΚ 1152 τ.Β') κοινής από¬ 
φασης του Υπουργού Εθνικής Παιδείας και Θρησκευμάτων 
και του Υφυπουργού Οικονομικών». 

2. Μετά την παράγραφο 15 του ΚΕΦΑΛΑΙΟΥ Α' της ανωτέ¬ 
ρω απόφασης προστίθενται παράγραφοι 16 και 17 ως ακο¬ 
λούθως: 

«16. Επιτροπές συγκέντρωσης και Ελέγχου μηχανογραφι¬ 
κών δελτίων (του άρθρου 3 της αριθμ. Φ.252/ Β6/1631/2000 
(ΦΕΚ 1152 τ.Β') κοινής Υπουργικής Απόφασης). 

Πρόεδρος δρχ. 70.000 

Μέλη δρχ. 65.000. 

17. Κεντρική Επιτροπή εξετάσεων παράγραφος 8 της 

αριθμ. Φ.252/ Β6/1631/2000 (ΦΕΚ 1152τ.Β') κοινής Υπουργι¬ 
κής Απόφασης. 

Πρόεδρος δρχ. 250.000 

Μέλη - Εισηγητές θεμάτων 

Για κάθε μάθημα στο οποίο εισηγούνται θέματα δρχ. 85.000. 

3. Στο τέλος του ΚΕΦΑΛΑΙΟΥ Γ της ανωτέρω απόφασης 
και μετά την παράγραφο 6 προστίθεται παράγραφος 7 ως 
ακολούθως: 

«7. Επιτροπή έκδοσης αποτελεσμάτων επιλογής και επε¬ 
ξεργασίας των ατομικών και βαθμολογικών στοιχείων άρ¬ 
θρων 4 και 5 της αριθμ.Φ.252/Β6/1631/2000 (ΦΕΚ 1152 τ.Β’) 
κοινής Υπουργικής Απόφασης. 

Πρόεδρος, μέλη και υπάλληλοι του ΥΠΕΠΘ που υποβοη¬ 
θούν το έργο της επιτροπής μέχρι 20 ημέρες το άτομο, 
δρχ.6.000 για κάθε ημέρα απασχόλησης. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 20 Νοεμβρίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ ΕΥΘΥΜΙΟΥ 

-Φ- 

Αριθ. 2/73692/0022 (5) 

Καθορισμός αμοιβής των εκπροσώπων των εργαζομένων και 
των Εκπροσώπων του Τεχνικού Επιμελητηρίου Ελλάδας 
που συμμετέχουν στις μικτές Επιτροπές Ελέγχου σε οι¬ 
κοδομές και εργοταξιακά έργα και σε Επιτροπές Ελέγχου 
στη ναυπηγοεπισκευαστική ζώνη Πειραιά-Δραπετσώνας 
- Κερατσινίου - Περάματος - Σαλαμίνας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 Ατού Ν. 1558/26.7.85 «Κυ¬ 
βέρνηση και Κυβερνητικά Όργανα» όπως έχει τροποποιηθεί 
και ισχύει σήμερα (ΦΕΚ 137). 

2. Τις διατάξεις του άρθρου 19 του Ν. 1767/6.4.88 «Συμ¬ 
βούλια Εργαζομένων και άλλες εργατικές διατάξεις-Κύρωση 
της 135Διεθνούς Σύμβασης Εργασίας» (ΦΕΚ63/Α/88) ως και 
τις διατάξεις του άρθρου 91 του Ν. 2084/ 7.10.92 «Αναμόρ¬ 
φωση της Κοινωνικής Ασφάλισης και άλλες διατάξεις» (ΦΕΚ 
165/Α/92). 

3. Την 10393386/441/Α0006/21.4.2000 (ΦΕΚ 571/Β) από¬ 
φαση του Πρωθυπουργού και του Υπουργού Οικονομικών 
«Ανάθεση αρμοδιοτήτων του Υπουργού Οικονομικών στους 
Υφυπουργούς Οικονομικών». 

4. Το γεγονός ότι από τις διατάξεις της παρούσας απόφα¬ 
σης προκαλείται δαπάνη για το έτος 2000 σε βάρος του Ορ¬ 
γανισμού Εργατικής Εστίας ύψους 10.240.000 δρχ. έκτων 
οποίων8.140.000 δρχ. θα βαρύνουντον ΚΑΕ 264 «Αποζημίω¬ 
ση συμμετοχής σε συμβούλια και επιτροπές» και 2.100.000 
δρχ. θα βαρύνουντον ΚΑΕ 521 «Εισφορές στο ΙΚΑ». Γ ια κάθε 
επόμενο έτος η δαπάνη θα ανέλθει σε 123.000.000 δρχ. εκ 
των οποίων 97.700.000 δρχ. θα βαρύνουν τον ΚΑΕ 264 ΚΑΙ 
25.300.000 δρχ. του ΚΑΕ 521, αποφασίζουμε: 

Καθορίζουμε από 1.12.2000 την αμοιβή των εκπροσώπων 
των εργαζομένων και των εκπροσώπων του Τεχνικού Επιμε¬ 
λητηρίου Ελλάδας που μετέχουν στις Μικτές Επιτροπές 
Ελέγχου για οικοδομές και εργοταξιακά έργα και τις Μικτές 
Επιτροπές Ελέγχου της ναυπηγοεπισκευαστικής ζώνης Πει¬ 
ραιά - Δραπετσώνας - Κερατσινίου - Περάματος - Σαλαμίνας 
ως ακολούθως: 


Α) για τους εκπροσώπους των εργαζομένων 20.450 δρχ. 
ημερησίως και για 7 ώρες εργασίας και 

Β) για τους εκπροσώπους του ΤΕΕ 21.000 δρχ. ημερησίως 
και για 7 ώρες εργασίας. 

Σε περίπτωση απασχόλησης των μελών των επιτροπών για 
χρόνο μικρότερο των 7 ωρών η πιο πάνω αμοιβή μειώνεται 
αναλογικά. 

Η αμοιβή αυτή, όπως ορίζεται από τις διατάξεις του εδ. γ' 
τηςπαρ.6του άρθρου 91 του Ν. 2084/7.10.92 «Αναμόρφωση 
της Κοινωνικής Ασφάλισης και άλλες διατάξεις» (ΦΕΚ 165/Α) 
καταβάλλεται σύμφωνα με τις ώρες απασχόλησης που έχουν 
πιστοποιηθεί από τον οικείο Νομάρχη. 

Η αμοιβή αυτή θα βαρύνει τον προϋπολογισμό του Οργα¬ 
νισμού Εργατικής Εστίας. 

Στο ποσό αυτό συμπεριλαμβάνονται οι εισφορές που βα¬ 
ρύνουν τους ίδιους τους εργαζόμενους για τους φορείς κύ¬ 
ριας και επικουρικής ασφάλισης και για όλους τους κλάδους 
ασφάλισηςπου υπάγονται λόγω του επαγγέλματοςτους. Επί 
του ποσού αυτού υπολογίζονται και οι αντίστοιχες εισφορές 
που βαρύνουν ως εργοδοτική εισφορά τον προϋπολογισμό 
του Οργανισμού Εργατικής Εστίας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 21 Νοεμβρίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΟΙΚΟΝΟΜΙΚΩΝ ΑΣΦΑΛΙΣΕΩΝ 

ΓΕΩΡΓΙΟΣ ΔΡΥΣ ΑΝΑΣΤΑΣΙΟΣ ΓΙΑΝΝΙΤΣΗΣ 

-Φ- 

Αριθ. 2/64504/0025 (6) 

Παροχή της Εγγύησης του Ελληνικού Δημοσίου προς την 
Κοινοπραξία Εμπορική Τράπεζα (Διαχειρίστρια)-Ταχυ- 
δρομικό Ταμιευτήριο, για τη χορήγηση δανείου ποσού 
10.895.000.000 δρχ. στην Κτηματική Εταιρεία του Δημο¬ 
σίου (ΚΕΔ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 και του άρθρου 13 του Ν. 
2469/1997. 

2. Την απόφαση της Διϋπουργικής Επιτροπής του άρθρου 
5 του Ν. 2322/95 (συνεδρίαση αριθμ. 268/1.11.2000) με την 
οποία παρασχέθηκε η σύμφωνη γνώμη της στον Υπουργό Οι¬ 
κονομικών για τη χορήγηση της εγγύησης του Ελληνικού Δη¬ 
μοσίου στην Κοινοπραξία Εμπορική Τράπεζα-Ταχυδρομικό 
Ταμιευτήριο. 

3. Την απόφαση του Διοικητικού Συμβουλίου της ΚΕΔ 
αριθμ. 39/5.10.2000. 

4. Το αριθμ. 9939/4246/9.10.2000 έγγραφο της ΚΕΔ. 

5. Την κοινή απόφαση του Πρωθυπουργού και του Υπουρ¬ 
γού Οικονομικών αριθ. 1039386/441/Α0006/21.4.2000 «Ανά¬ 
θεση αρμοδιοτήτων του Υπουργού Οικονομι/κών στους Υφυ¬ 
πουργούς Οικονομικών», αποφασίζουμε: 

Παρέχουμε την ανεπιφύλακτη εγγύηση του Ελληνικού Δη¬ 
μοσίου στην Κοινοπραξία Εμπορική Τράπεζα — Ταχυδρομι¬ 
κό Ταμιευτήριο για την κάλυψη των υποχρεώσεων της Κτη¬ 
ματικής Εταιρείας του Δημοσίου (ΚΕΔ) που προκύπτουν από 
το δάνειο των 10.895.000.000 δραχμών που θα της χορηγη¬ 
θεί από την ανωτέρω Κοινοπραξία και ειδικότερα για την κά¬ 
λυψη εμπρόθεσμης και προσήκουσας πληρωμής του δανεί¬ 
ου, το προϊόν του οποίου θα χρησιμοποιηθεί για την: α) Συ¬ 
μπληρωματική χρηματοδότηση στεγαστικού προγράμματος 
των ΔΟΥ Χολαργού, Γλυφάδας, ΙΘ', ΙΖ' και Α' Αθηνών ποσού 
δρχ. 1.500 εκ.δρχ., β) Χρηματοδότηση του Στεγαστικού Προ- 

γράμματος της Κεντρικής Υπηρεσίας του Σ.Δ.Ο.Ε. Αττικής 
ποσού 4.821 εκ. δρχ., γ) Χρηματοδότηση στεγαστικού προ¬ 
γράμματος Αστυνομικών Δ/νσεων Κιλκίς, Αιτ/ακαρνανίας, 
Άρτας και, Ροδόπης ποσού 4.250 εκατ. δρχ. και, δ) Χρηματο¬ 
δότηση στεγαστικού προγράμματος ΔΟΥ Αγίων Αναργύρων 
ποσού 324 εκατ. δρχ. 

Η χορήγηση και εξυπηρέτηση του δανείου θα γίνει σύμ¬ 
φωνα με την δανειακή σύμβαση που θα υπογράφει μεταξύ 
της ΚΕΔ και της εν λόγω Κοινοπραξίας. 

Το Ελληνικό Δημόσιο παραιτείται, από την εφαρμογή και 
τις ενστάσεις των άρθρων 855 και 867 και διατηρεί τα δικαι¬ 
ώματα και τις ενστάσεις που απορρέουν από τα άρδρα 853, 
858, 862 και 863 του Α.Κ. 

Περιληπτικά οι όροι του δανείου είναι οι εξής: 

ΠΙΣΤΟΥΧΟΣ: ΚΤΗΜΑΤΙΚΗ ΕΤΑΙΡΕΙΑ ΤΟΥ ΔΗΜΟΣΙΟΥ 

ΠΟΣΟ ΔΑΝΕΙΟΥ: 10.895.000.000 δρχ. 

ΠΟΣΟ 

1) ΕΜΠΟΡΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. 

(ΔΙΑΧΕΙΡΙΣΤΡΙΑ) δρχ. 1.095.000.000 

ΣΥΜΜΕΤΟΧΗ: 

2) ΤΑΧΥΔΡΟΜΙΚΟ ΤΑΜΙΕΥΤΗΡΙΟ δρχ. 9.800.000.000 

ΕΚΤΑΜΙΕΥΣΗ: Η εκταμίευση του δανείου θα πραγματοποι¬ 
ηθεί περιοδικά, ανάλογα με τις ανάγκες και 
όχι, αργότερα των έξι, (6) μηνών, από την 
υπογραφή της σύμβασης. 

ΔΙΑΡΚΕΙΑ ΔΑΝΕΙΟΥ: 12 έτη 

ΠΕΡΙΟΔΟΣ ΧΑΡΙΤΟΣ: 3 έτη 

ΕΠΙΤΟΚΙΟ: Το επιτόκιο θα είναι κυμαινόμενο αναπροσαρ¬ 
μοζόμενο ανά 6μηνο, ίσο κάθε φορά με το επι¬ 
τόκιο ΑίΙιίόσΓ έξι (6) μηνών που θα ισχύει, 2 ερ¬ 
γάσιμες ημέρες πριν από κάθε ημερομηνία 
αναπροσαρμογής επιτοκίου, προσαυξημένο 
κατά 0,225% για την περίοδο χάριτος και κατά 
0,20% για το υπόλοιπο διάστημα της χρεωλυτι- 
κής εξυπηρέτησης. Θα υπάρχει επιπλέον επι¬ 
βάρυνση από την προβλεπόμενη εισφορά του 
Ν. 128/75 (0,12% για το Ταχυδρομικό Ταμιευ¬ 
τήριο και 0,6% για την Εμπορική Τράπεζα). 

Οι τόκοι θα επιβαρύνονται με τον ισχύοντα Ειδι¬ 
κό Φόρο Τραπεζικών Εργασιών (Ε.Φ.Τ.Ε.) μόνο 
για το ποσό που συμμετέχει, η Εμπορική Τρά¬ 
πεζα, ενώ το Ταχυδρομικό Ταμιευτήριο απαλ¬ 
λάσσεται, του ΕΦΤΕ. 

ΠΕΡΙΟΔΟΣ ΕΚΤΟΚΙΣΜΟΥ: Πραγματικό εξάμηνο. 

ΑΝΑΝΕΩΣΗ ΕΠΙΤΟΚΙΟΥ: Τηνπρώτηημέρα κάθε περιόδου 
εκτοκισμού. 

ΕΠΙΤΟΚΙΟ ΥΠΕΡΗΜΕΡΙΑΑΣ: θα είναι κυμαινόμενο ίσο με 

το συμβατικό επιτόκιο (όπως 
αναφέρεται, παραπάνω), 
προσαυξημένο κατά 2 εκατο¬ 
στιαίες μονάδες. 

ΠΡΟΜΗΘΕΙΕΣ ΟΡΓΑΝΩΣΗΣ: 0,10% επί του ποσού του 

ΚΑΙ ΔΙΑΧΕΙΡΙΣΗΣ δανείου που θα καταβληθεί 

στην Διαχειρίστρια με την 
πρώτη εκταμίευση. 

ΠΡΟΜΗΘΕΙΑ ΑΔΡΑΝΕΙΑΣ: Ουδεμία για το διάστημα της 
εκταμιευτικής περιόδου. 

Με την απόφαση αυτή αναλαμβάνουμε την υποχρέωση σε 
περίπτωση καθυστέρησης εξόφλησης ληξιπρόθεσμης δό¬ 
σης ή μέρους αυτής, ενδιάμεσων τόκων ή τόκων υπερημε¬ 
ρίας του δανείου αυτού ή άλλων επιβαρύνσεων και συναφών 
εξόδων να καταβάλουμε στη δανείστρια Τράπεζα μέσα σε 
δύο (2) μήνες από τη λήξη της εκάστοτε οφειλής τα ποσά που 
προέρχονται, από την ανωτέρω αιτία και μετά από προηγού¬ 
μενη βεβαίωση των ποσών αυτών στην αρμόδια ΔΟΥ στο 
λογ/σμό Νο 555 σύμφωνα με τη διάταξη του Π. Δ/τος αριθμ. 


16/89 (ΦΕΚ6/1989) και τις οδηγίες της εγκυκλίου μας αριθμ. 
48348/2945/8.8.79. 

Καθορίζουμε προμήθεια υπέρ του Δημοσίου 1% γι/α την 
παρεχόμενη εγγύηση του, την οποία θα εισπράττει, η Εμπο¬ 
ρική Τράπεζα και θα την αποδίδει στο Δημόσιο σύμφωνα με 
το έγγραφο μας 2009593/1391/7.2.96. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 16 Νοεμβρίου 2000 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΕΩΡΓΙΟΣ ΔΡΥΣ 
-♦- 

Αριθ. 2/75387/0022 (7) 

Έγκριση υπερωριακής εργασίας υπαλλήλων με σχέση εργα¬ 
σίας ιδιωτικού δικαίου αορίστου χρόνου του Εμμίσθου 
Υποθηκοφυλακείου Αθηνών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 18 του Ν. 2470/97 (ΦΕΚ 
40/Α/97) «Αναμόρφωση μισθολογίου του προσωπικού της 
Δημόσιας Διοίκησης και άλλες συναφείς διατάξεις «όπως 
αντικαταστάθηκαν με τις διατάξεις του άρθρου 15 του Ν. 
2592/98 (ΦΕΚ 57/Α/98) «Αναπροσαρμογή συντάξεων πολιτι¬ 
κών συνταξιούχων του Δημοσίου, ρύθμιση συνταξιοδοτικών 
θεμάτων και άλλες διατάξεις». 

2. Την επιτακτική ανάγκη προσφοράς υπηρεσιών από τους 
υπαλλήλους του Εμμίσθου Υποθηκοφυλακείου Αθηνών πέ¬ 
ραν του κανονικού ωραρίου εργασίας για την αντιμετώπιση 
των ηυξημένων και επειγουσών υπηρεσιακών αναγκών λόγω 
έλλειψης προσωπικού αφενός και αύξησης του όγκου των 
συναλλαγών αφετέρου. 

3. Την αριθμ. 2/80345/0004/8.11.1999 απόφαση «Μεταβί¬ 
βαση εξουσίας υπογραφής σύμφωνα με το άρθρο 7 παρ.1 
του Ν. 1943/1991». 

4. Την με αρ. πρωτ.4541/26.10.00 άδεια υπερωριακής ερ¬ 
γασίας της Επιθεώρησης Εργασίας Ανατολικού Τομέα Αθη¬ 
νών. 

5. Το γεγονός ότι από τις διατάξεις της απόφασης αυτής 
προκαλείται δαπάνη δρχ. 400.000 σε βάρος του κρατικού 
προϋπολογισμού η οποία θα καλυφθεί από τις εγγεγραμμέ¬ 
νες πιστώσεις του προϋπολογισμού του Υπουργείου Δικαιο¬ 
σύνης. (Φορέας 17130-ΚΑΕ 521), αποφασίζουμε: 

Εγκρίνουμε την υπερωριακή απασχόληση τριών (3) υπαλ¬ 
λήλων με σχέση εργασίας ιδιωτικού δικαίου αορίστου χρό¬ 
νου του Έμμισθου Υποθηκοφυλακείου Αθηνών μέχρι 120 
ώρες για τον καθένα, για το Β' εξάμηνο 2000. 

Τα δικαιολογητικά θα υποβάλλονται στη Δ/νση Οικονομι¬ 
κού του Υπουργείου τούτου για το σχετικό έλεγχο και την 
αναγνώριση της δαπάνης. 

Η απόφαση αυτή που ισχύει από 3.10.2000 να δημοσιευθεί 
στην Εφημερίδα της Κυβερνήσεως. 

Αθήνα, 3 Νοεμβρίου 2000 
ΟΙ ΓΕΝΙΚΟΙ ΓΡΑΜΜΑΤΕΙΣ 

Δημοσιονομικής Πολιτικής 

Υπ. Οικονομικών Υπ. Δικαιοσύνης 

ΙΩΑΝΝΗΣ ΚΟΥΣΟΥΛΑΚΟΣ ΠΡΟΔΡΟΜΟΣ ΑΣΗΜΙΑΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/76039/0022 (8) 

Έγκριση υπερωριακής εργασίας υπαλλήλων με σχέση εργα¬ 
σίας Ιδιωτικού δικαίου αορίστου χρόνου του Εμμίσθου 
Υποθηκοφυλακείου Θεσσαλονίκης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 18 του Ν. 2470/97 (ΦΕΚ 
40/Α/97) «Αναμόρφωση μισθολογίου του προσωπικού της 
Δημόσιας Διοίκησης και άλλες συναφείς διατάξεις» όπως 
αντικαταστάθηκαν με τις διατάξεις του άρθρου 15 του Ν. 
2592/98 (ΦΕΚ 57/Α/98) «Αναπροσαρμογή συντάξεων πολιτι¬ 
κών συνταξιούχων του Δημοσίου, ρύθμιση συνταξιοδοτικών 
θεμάτων και άλλες διατάξεις». 

2. Την επιτακτική ανάγκη προσφοράς υπηρεσιών από τους 
υπαλλήλους του Εμμίσθου Υποθηκοφυλακείου Θεσσαλονί¬ 
κης πέραν του κανονικού ωραρίου εργασίας για την αντιμε¬ 
τώπιση των ηυξημένων και επειγουσών υπηρεσιακών ανα¬ 
γκών λόγω έλλειψης προσωπικού αφενός και αύξησης του 
όγκου των συναλλαγών αφετέρου. 

3. Την αριθμ. 2/80345/0004/8.11.1999 απόφαση «Μεταβί¬ 
βαση εξουσίας υπογραφής σύμφωνα με το άρθρο 7 παρ.1 
του Ν. 1943/1991». 

4. Την με αρ.πρωτ. 1984/00 άδεια υπερωριακής εργασίας 
της Επιθεώρησης Εργασίας Κεντρ. Μακεδονίας. 

5. Το γεγονός ότι από τις διατάξεις της απόφασης αυτής 
προκαλείται δαπάνη δρχ. 200.000 σε βάρος του κρατικού 
προϋπολογισμού η οποία θα καλυφθεί από τις εγγεγραμμέ¬ 
νες πιστώσεις του προϋπολογισμού του Υπουργείου Δικαιο¬ 
σύνης. (Φορέας 17130-ΚΑΕ 521), αποφασίζουμε: 

Εγκρίνουμε την υπερωριακή απασχόληση ενός (1) υπαλ¬ 
λήλου (βοηθητικό προσωπικό) με σχέση εργασίας ιδιωτικού 
δικαίου αορίστου χρόνου του Έμμισθου Υποθηκοφυλακείου 
Θεσσαλονίκης, μέχρι 120 ώρες, για το Β' εξάμηνο 2000. 

Τα δικαιολογητικά θα υποβάλλονται στη Δ/νση Οικονομι¬ 
κού του Υπουργείου τούτου για το σχετικό έλεγχο και την 
αναγνώριση της δαπάνης. 

Η απόφαση αυτή που ισχύει από 6.10.2000 να δημοσιευθεί 
στην Εφημερίδα της Κυβερνήσεως. 

Αθήνα, 6 Νοεμβρίου 2000 
ΟΙ ΓΕΝΙΚΟΙ ΓΡΑΜΜΑΤΕΙΣ 

Δημοσιονομικής Πολιτικής 

Υπ. Οικονομικών Υπ. Δικαιοσύνης 

ΙΩΑΝΝΗΣ ΚΟΥΣΟΥΑΑΚΟΣ ΠΡΟΔΡΟΜΟΣ ΑΣΗΜΙΑΔΗΣ 

-♦- 

Αριθ. 2/76684/0022 (9) 

Καθιέρωση υπερωριακής εργασίας της Υπηρεσίας Διαχείρι¬ 
σης Εντύπων και Αξιών του Δημοσίου (ΥΔΕΑΔ). 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 29Α του Ν. 1558/85 όπως προ¬ 
στέθηκε με το άρθρο 27 του Ν. 2081/92 και αντικαταστάθηκε 
με το άρθρο 1 του Ν. 2469/97 (ΦΕΚ 38 Α). 

2. Τις διατάξεις του άρθρου 18 του Ν. 2470/97 όπως αντι- 
καταστάθηκε με το άρθρο 15 του Ν. 2592/98. 

3. Την αριθμ. 2/38554/0004/23.5.2000 απόφαση του Υφυ¬ 
πουργού Οικονόμων «Μεταβίβαση αρμοδιοτήτων και της 
εξουσίας να υπογραφούν «Με εντολή Υφυπουργού» στο Γε¬ 


νικό Γραμματέα Δημοσιονομικής Πολιτικής στους Γενικούς 
Διευθυντές και στους Προϊσταμένους Διευθύνσεων και Τμη¬ 
μάτων του Γενικού Λογιστηρίου του Κράτους». 

4. Το αριθμ. 1096890/1521/0001 Α/Φ.51/26.10.2000 έγγρα¬ 
φο της Δ/νσης Διοικητικού -Δ1 του Υπουργείου Οικονομικών. 

5. Την ανάγκη καθιέρωσης υπερωριακής εργασίας στους 
υπαλλήλους της ΥΔΕΑΔ, λόγω του όγκου των εργασιών σε 
συνδυασμό με το μειωμένο αριθμό προσωπικού. 

6. Το γεγονός ότι από την απόφαση αυτή προκαλείται δα¬ 
πάνη τριών εκατομμυρίων πεντακοσίων χιλιάδων (3.500.000) 
δρχ. περίπου, η οποία βαρύνει τις πιστώσεις προϋπολογι¬ 
σμού εξόδων του Υπουργείου Οικονομικών, οικονομικού 
έτους 2000, ειδ. φορέα 23-610 και ΚΑΕ 0512, αποφασίζου¬ 
με: 

Εγκρίνουμε την καθιέρωση εργασίας Κυριακών και εξαι¬ 
ρέσιμων ημερών, μέχρι πενήντα (50) υπαλλήλους της 
ΥΔΕΑΔ και για δύο χιλιάδες τετρακόσιες (2.400) ώρες συ¬ 
νολικά, για το χρονικό διάστημα από 1.10.2000 έως 
31.12.2000. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 1 Νοεμβρίου 2000 

Με εντολή Υφυπουργού 
Ο Γ ενικός Γ ραμματέας 

I. ΚΟΥΣΟΥΑΑΚΟΣ 

-♦- 

Αριθ. Φ.1/Α./972/ΙΒ/10870 (10) 

Καθορισμός ύψους επιχορήγησης «του Ινστιτούτου Παιδεί¬ 
ας Ομογενών και Διαπολιτισμικής Εκπαίδευσης» οικονο¬ 
μικού έτους 2000. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 6, 7 &του Ν.2413/1996 (ΦΕΚ 
124Α). 

2. Τις διατάξειςτου Ν. 1558/85 «Κυβέρνηση και Κυβερνητι¬ 
κά Όργανα». 

3. Την αριθμ. 103 93 86/441 /Α0006/21.4.2000 απόφαση του 
Πρωθυπουργού και του Υπ.Οικονομικών «ανάθεση αρμοδιο¬ 
τήτων στους Υφυπουργούς Οικονομικών». 

4. Το γεγονός ότι με την παρούσα απόφαση προκαλείται 
δαπάνη σε βάρος του Κρατικού Προϋπολογισμού ύψους 
32.000.000 δρχ. στον ΚΑΕ 2519του Ε. Φ. 19-140. 

5. Τον Κρατικό Προϋπολογισμό οικονομικού έτους 2000, 
αποφασίζουμε: 

Καθορίζουμε, για το οικονομικό έτος 2000 την επιχορήγη¬ 
ση του «του Ινστιτούτου Παιδείας Ομογενών και Διαπολιτι- 
σμικής Εκπαίδευσης» στο ποσό των τριάντα δύο εκατομμυ¬ 
ρίων (32.000.000) σε βάρος του ΚΑΕ 2519 του Ειδ. Φορέα 19- 
140, όπως αυτά προσδιορίζονται κάθε φορά, μετά οριζόμενα 
στις σχετικές αποφάσεις του Υπουργού Οικονομικών ποσο¬ 
στά διάθεσης. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 22 Νοεμβρίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ ΕΥΘΥΜΙΟΥ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Αρίθ. 71038/7603 (11) 

Συγκρότηση νομοπαρασκευαστικής Επιτροπής στο Υπουρ¬ 
γείο Μεταφορών και Επικοινωνιών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις, 

α. Του εδαφίου Βτηςπερ. βτηςπαρ. 4του άρθρου 8του Ν. 
2366/95 όπως αντικαταστάθηκε από το άρθρο 13 του Ν. 
2578/88 καιτηςπαρ. 1 του άρθρου ΙΟτου Ν. 2801/2000 «Ρυθ¬ 
μίσεις θεμάτων αρμοδιότητας του Υπουργείο Μεταφορών 
και Επικοινωνιών και άλλες διατάξεις» (Α 46). 

β. Το Π.Δ. 293/99 «Οργανισμός του Υπουργείου Μεταφο¬ 
ρών και Επικοινωνιών» (Α' 263). 

γ. Του άρθρου 2 του Ν. 2530/97 «Υπηρεσιακή κατάσταση 
και αναμόρφωση μισθολογίου του διδακτικού και Ερευνητι¬ 
κού προσωπικού και του Εκπαιδευτικού Προσωπικού των 
Ιδρυμάτων της τριτοβάθμιας εκπαίδευσης (Α.Ε.Ι -Τ.Ε.Ι.) - Μι- 
σθολογικές ρυθμίσεις ερευνητών και ερευνητικών ιδρυμά¬ 
των και άλλων συναφών κατηγοριών και άλλες διατάξεις» (Α 
218). 

δ. Της παρ. 19 του άρθρου 19 του Ν. 2386/96 «Ρυθμίσεις 
θεμάτων Εθνικών κληροδοτημάτων, δημοσίων και ανταλαξί- 
μων Κτημάτων και άλλες διατάξεις» (Α' 43). 

ε. Του άρθρου 29 Ατού Ν. 1558/85 «Κυβέρνηση και Κυβερ¬ 
νητικά όργανα» όπως προστέθηκε με το άρθρο 27 του Ν. 
2081/82 και αντικαταστάθηκε με το άρθρο 1 του Ν. 2469/97. 

2. Το με αριθμ. 71629/7.1.2000 έγγραφο του Προέδρου του 
Ν.Σ.Κ. 

3. Την ανάγκη συγκρότησης νομοπαρασκευαστικής Επι¬ 
τροπής (μη αμιγούς) στο Υπουργείο Μεταφορών και Επικοι¬ 
νωνιών για τη κατάρτιση σχεδίων Νόμων, Προεδρικών Δια¬ 
ταγμάτων και Κανονιστικών Αποφάσεων η οποία θα ασχολεί- 
ται εκτός κανονικού ωραρίου εργασίας. 

4. Το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος του κρα¬ 
τικού προϋπολογισμού, αφού αυτή θα βαρύνει τις πιστώσεις 
του ειδικού λογαριασμού του Ν.Δ. 638/7 που τηρείται από το 
Υπουργείο Μεταφορών και Επικοινωνιών στην Εθνική Τρά¬ 
πεζα (αρ. λογ. 541077-03), αποφασίζουμε: 

1. Συγκροτούμε νομοπαρασκευαστική Επιτροπή στο 
Υπουργείο Μεταφορών και Επικοινωνιών αποτελούμενη από 
τους: 

Νικόλαο Κατσίμπα, Νομικό Σύμβουλο του Κράτους στο 
Υπουργείο Μεταφορών και Επικοινωνιών ως Πρόεδρο, με 
Αναπληρώτρια την Αφροδίτη Κουτούκη Πάρεδρο του Ν.Σ.Κ. 
Ιωάννη Τσακαλάκη, Τ. Γενικό Διευθυντή Υ.Μ.Ε. 

Θεόδωρο Τρίφυλλη, Γενικό Επιθεωρητή Σ.Ε.Υ.Μ.Ε. 

Μαρία Υφαντή, Τμηματάρχη Υ.Μ.Ε. 

Ζωή Πρωτοψάλτη, Τμηματάρχη Υ.Μ.Ε. 

Γ αρυφαλιά Αθανασίου, Δικηγόρο Δ.Ν. 

Αναστασία Σακκά, Δικηγόρο 
Χριστόφορο Καλογερά, Δικηγόρο 

Νικόλαο Αντωνίου, Νομικό Σύμβουλο του Κράτους στο 
ΥΠΕΧΩΔΕ 

Φώτιο Παπαγεωργίου, Δικηγόρο 
Αλέξιο Πελέκη, Δικηγόρο 
Γεώργιο Γεωργιόπουλο, Δικηγόρο 
Παναγιώτα Παπαναστασοπούλου, Δικηγόρο 
Θάλεια Εμίρη, Δικηγόρο Δ.Ν. 

Ασημάκη Φατούρο, Δικηγόρο 
Γεωργία Κορέλλα, Δικηγόρο 
Κωνσταντίνο Φίλο, Δικηγόρο 
Κομπάρου Αρτεμίσια, Δικηγόρο 
Σταυρούλα Σμαράίδου, Υπάλληλο Υ.Μ.Ε. 


2. Έργο της Επιτροπής είναι ο έλεγχος και η κατάρτιση 
σχεδίων Νόμων, Προεδρικών Διαταγμάτων και Κανονιστικών 
Αποφάσεων που θα αφορούν θέματα αρμοδιότητας του 
Υπουργείου Μεταφορών και Επικοινωνιών. 

3. Στην Επιτροπή θα υποβάλλονται από τις καθ’ ύλην αρ¬ 
μόδιες Υπηρεσίες τα προσχέδια Νόμων, Προεδρικών Δια¬ 
ταγμάτων και Κανονιστικών Αποφάσεων. Η Επιτροπή θα δια¬ 
τυπώνει τυχόν παρατηρήσεις επ’ αυτών τις οποίες στη συνέ¬ 
χεια θα αποστέλνει στις εν λόγω Υπηρεσίες προκειμένου να 
διαμορφώνουν το τελικό κείμενο των εν λόγω νομοθετημά- 
των. 

4. Η Επιτροπή δύναται να καλείδιατου Προέδρου της υπη¬ 
ρεσιακούς παράγοντες του ΥΠΜΕ και των εποπτευομένων 
από αυτό Οργανισμών για την παροχή στοιχείων και πληρο¬ 
φοριών σχετικών με το προς ρύθμιση συζητούμενο, κάθε φο¬ 
ρά, θέμα. 

5. Για την ταχύτερη επεξεργασία των σχετικών νομοθετη- 
μάτων και αποφάσεων, με ευθύνη του Προέδρου δύναται να 
συγκροτούνται υποομάδες από τα μέλη της επιτροπής. 

6. Το ύψος της αποζημίωσης των μελών της Επιτροπής θα 
καθοριστεί σύμφωνα με τις κείμενες διατάξεις. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Παπάγου, 24 Νοεμβρίου 2000 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-♦- 

Αριθ. 5606 (12) 

Μεταβίβαση εξουσίας υπογραφής εγγράφων στον Αντιπρύ- 
τανη Οικονομικού Προγραμματισμού, στον Προϊστάμενο 
Γραμματείας, στον Προϊστάμενο Δ/νσης Οικονομικού, 
στον Προϊστάμενο Τμήματος Λογιστηρίου και στον Αντι- 
πρύτανη Ακαδημαϊκών Υποθέσεων και Προσωπικού. 

Ο ΠΡΟΕΔΡΟΣ 

ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ ΤΟΥ ΕΙΔΙΚΟΥ 
ΤΑΜΕΙΟΥ ΚΑΙ ΠΡΥΤΑΝΗΣ ΤΟΥ ΓΕΩΠΟΝΙΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

Ι.Ταάρθρα 19 (παρ. 2)του Β.Δ/τος30.5.45«περι'Ειδικού 
Ταμείου της Ανωτάτης Γεωπονικής Σχολής Αθηνών (νυν Γε¬ 
ωπονικό Πανεπιστήμιο Αθηνών) και 9 (παρ.3) του Π.Δ. 
1109/80 (ΦΕΚ281 τ.Α/11.12.80) περί τροποποιήσεων και συ- 
μπληρώσεωςτου παραπάνω Β.Δ/τος. 

2. Τα άρθρα 1 (παρ. 3) και 3 (παρ.1 εδαφ. ΣΤ III) του Ν. 
2083/92. 

3. Το άρθρο 4 του Π.Δ. 298/96 «περί Οργανισμού Διοικητι¬ 
κών Υπηρεσιών του Γεωπονικού Πανεπιστημίου Αθηνών. 

4. Την ανάγκη αποκέντρωσης για την ταχύτατη διεκπεραί¬ 
ωση των υποθέσεων του Γεωπονικού Πανεπιστημίου Αθη¬ 
νών. 

5. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπολογι¬ 
σμού, ούτε του προϋπολογισμού του Γ.Π.Α., αποφασίζουμε: 

Μεταβιβάζουμε την αρμοδιότητα υπογραφής εγγράφων 
ως εξής: 

α) Στον Αντιπρύτανη Οικονομικού Προγραμματισμού και 
Ανάπτυξης: 

Χρηματικά εντάλματα πληρωμής και προπληρωμής, επιτα¬ 
γών, πράξεων ακύρωσης των παραπάνω ενταλμάτων, τακτι¬ 
κού προϋπολογισμού και Δημοσίων Επενδύσεων, απεριορί¬ 
στου ποσού, μετά του Προϊσταμένου Δ/νσης Οικονομικού, 
σε περίπτωση κωλύματος ή απουσίας του Πρυτάνεως. 

β) Στον Προϊστάμενο Δ/νσης Οικονομικού: 

Χρηματικά εντάλματα πληρωμής και προπληρωμής, επιτα¬ 
γών, πράξεων ακύρωσης των παραπάνω ενταλμάτων, τακτι¬ 
κού προϋπολογισμού και Δημοσίων Επενδύσεων, απεριορί¬ 
στου ποσού, μετά του Πρυτάνεως ή του νόμιμου αναπληρω¬ 
τή του. 

γ) Σε περίπτωση κωλύματος ή απουσίας του Πρυτάνεως ή 
του νόμιμου αναπληρωτή του όλες οι παραπάνω αρμοδιότη¬ 
τες τους (περίπτωση α) ασκούνται από το Προϊστάμενο 
Γ ραμματείας. 

δ) Σε περίπτωση κωλύματος ή απουσίας του Προϊσταμέ¬ 
νου Δ/νσης Οικονομικού όλες οι παραπάνω αρμοδιότητες 
του (περίπτωση β) ασκούνται από το Προϊστάμενο Γ ραμμα¬ 
τείας. 

ε) Σε περίπτωση κωλύματοςή απουσίαςτου Προϊσταμένου 
Γραμματείας και του Προϊσταμένου Δ/νσης Οικονομικού 
όλες οι παραπάνω αρμοδιότητές τους ασκούνται από τον 
Αντιπρύτανη Ακαδημαϊκών Υποθέσεων και Προσωπικού. 

στ) Στον Προϊστάμενο Τμήματος Λογιστηρίου της Δ/νσης 
Οικονομικού: 

1. Χρηματικά εντάλματα πληρωμής και προπληρωμής, επι¬ 


ταγών, πράξεων ακύρωσης των παραπάνω ενταλμάτων, τα¬ 
κτικού προϋπολογισμού και Δημοσίων Επενδύσεων, μέχρι 
ποσού ύψους 1.000.000 δρχ. μετά του Προϊσταμένου Γραμ¬ 
ματείας. 

2. Εγγράφων με τα οποία αποστέλλονται προς θεώρηση 
στον Πάρεδρο του Ελεγκτικού Συνεδρίου χρηματικά εντάλ¬ 
ματα, ως και την υπογραφή πόσης επί του θέματος τούτου 
σχετικής αλληλογραφίας. 

3. Βεβαιώσεων επί των καταστάσεων οδοιπορικών εξόδων. 

4. Καταστάσεων κρατήσεων προς τη Τράπεζα Ελλάδος. 

5. Υπογραφή γραμματειών εισπράξεων μέχρι ποσού δρχ. 
1 . 000 . 000 . 

Η παρούσα απόφαση ισχύει από τη δημοσίευση της στην 
Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της Κυ¬ 
βερνήσεως. 

Αθήνα, 16 Νοεμβρίου 2000 

Ο Πρόεδρος και Πρύτανης 

ΑΝΔΡΕΑΣ I. ΚΑΡΑΜΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




